Tuoreessa suunnitelmassa Valimon ja Käpylän juna-asemista tulee kolmen kulkuneuvon vaihto­pysäkkejä 2020-luvun lopulla.

Helsingin Valimon ja Käpylän juna-asemia odottaa melkoinen arvonnousu, jos tuore suunnitelma joukkoliikennejärjestelyistä Helsingin kantakaupungissa toteutuu.

Liikennesuunnittelijoiden mielissä Valimo rantaradalla ja Käpylä pääradalla muuttuvat supervaihtopysäkeiksi, missä voi vaihtaa bussista joko junaan tai Vihdintien ja Tuusulanväylän pikaraitiovaunuihin. Vain harvojen ja valittujen bussien matka jatkuu enää kantakaupunkiin 2020-luvun lopulla.